《送程给事知越州》
宋代·吕嘉问

朱方藩牧寄非轻，故辍中朝近侍行。黼帐暂违簪笔对，锦衣初喜遇家荣。

前临使宅千山秀，俯视堤封一水横。第恐急贤严召节，不容选胜遍江城。

作者简介：寿州人，字望之。吕公弼从孙。以荫入官。神宗熙宁初权户部判官，为王安石所用，命提举市易务。后为吏部郎中、光禄卿，以言者交论市易之患，被削三秩，黜知淮阳军。哲宗绍圣中擢户部侍郎，知开封府、怀州。徽宗时责郢州安置。卒年七十七。